PARAS ON VIELÄ EDESSÄ
LUOTU RAKENTAMAAN
Kiitos, Isä, läsnäolostasi täällä.
Rukoilemme, että Sanasi saa vaikuttaa ihmisiin. Aamen.
Voitte istuutua. Kiitos paljon.
Puhun nyt teille, rakentajat. Uskon, että miehet on luotu rakentamaan.
Uskon, että Jumala tahtoo meidän olevan rakentajia.
Rakentaminen on jotain, jonka perimme itse Jumalalta, -
sillä Hän on aina ollut rakentaja, ja olemme Hänen kuviaan.
Jumala on ollut rakentaja luomisesta asti. Hän teki taivaat ja maan.
Jumala on aina rakentanut, ja meidätkin on luotu rakentamaan.
Jokainen meistä voi kysyä itseltään: Mitä oikeastaan rakennan elämässä?
En nimittäin usko, että voimme kokea tyydytystä, -
ellemme ymmärrä rakentamisen tärkeyttä elämässä.
Rakentaminen voi liittyä moniin eri elämänalueisiin, mutta uskon, -
että sinut on kutsuttu rakentamaan. Miehillä on kaksi tärkeää tarvetta.
Toinen niistä on yhteys. Siihen sisältyy läheinen Jumala-suhde, -
hyvä suhde puolisoon tai siihen ihmiseen, jota rakastamme, -
sekä ystävyys ja kumppanuus. Toinen tärkeä tarve on rakentaminen.
Rakentamisella tarkoitan luomista, rakentamista ja kasvattamista.
Uskon, että meidät on luotu saavuttamaan ja hankkimaan asioita.
En tarkoita vain materiaa, vaan myös asemaa, ylennyksiä ja tilaisuuksia.
Uskon jopa, että rakentaminen on Jumalan suunnitelma meitä varten.
Jeesus sanoi Raamatussa, että rakentaisi seurakunnan, -
jota tuonelan portit eivät voita.
Jeesus oli itse mestarirakentaja.
Kaikki, mitä elämässä voidaan rakentaa, voidaan myös tuhota.
Jos jonkin voi rakentaa, sen voi purkaa, pilata, tuhota ja hylätä.
Ainoa asia, jonka voi rakentaa ja jota ei voi hajottaa, -
on Jeesuksen Kristuksen seurakunta, koska Jeesus sanoi, -
etteivät tuonelan portit voi voittaa sitä. Toki paikallisella tasolla -
pastori voi tuhota oman seurakuntansa typerillä virheillään, -
mutta sanoivatpa tulevaisuuden ennusmerkit ja tilastot mitä tahansa, -
Jeesuksen seurakunta on niin sitkeä, että se pysyy täällä ikuisuuteen asti.
Te olette siis rakentajia. Mitä kaikkea voi rakentaa?
Voimme rakentaa uskottavuutta, perintöä, ihmissuhteita tai uraa.
Ura tai yritys eivät vain ilmesty jostain, ne pitää rakentaa.
Voimme rakentaa talon. Talon voi ostaa, kotia tai perhettä ei.
Ne on rakennettava. Voimme rakentaa ilmapiirin, -
joka toivottavasti on kodikas ja toivottaa ihmiset tervetulleiksi.
Ilmapiirin, joka ei tunnu valtavan suurelta seurakunnalta -
vaan pieneltä seurakunnalta, jossa vain on paljon ihmisiä.
Seurakunnan ilmapiiriä rakennetaan tarkoituksella. Se on minusta hienoa, -
koska silloin saamme olla mukana Jeesuksen työssä kuin Pietari kerran.
Tuon tehtävän antaminen Pietarille avasi oven myös sinulle ja minulle.
Seurakunnan rakentaminen on oikeastaan ihmisten rakentamista.
Joka kerta, kun astun tälle lavalle, saan tilaisuuden rakentaa ihmisiä.
Siksi rakastan seurakunnan rakentamista. En olisi tyytyväinen, -
jos joutuisin vain matkustamaan kuten olen tehnyt viime aikoina, -
vaikka pidän siitäkin. On hienoa voida auttaa ja siunata ihmisiä, -
mutta paikallisseurakunnan rakentamista ei voita mikään.
Älä aliarvioi sitä, mitä voit rakentaa elämässäsi, -
olitpa sitten 25- tai 65-vuotias.
Muista, että voit rakentaa paljon, erityisesti jos Jumala on ohjaimissa.
Mikä projekti sinulla on meneillään?
Onko kysymykseen helppo vastata vai etkö tiedä, mitä oikein rakennat?
Rohkaisen jokaista uskomaan, että teidät on luotu rakentamaan.
Ihmiset rakentavat aina, vaikkeivät edes tuntisi Jumalaa.
He yrittivät tavoittaa Jumalan tekemällä Baabelin tornin, -
mutta se oli vain ihmisten ponnistelua ja johti pelkkään sekasortoon.
Voimme rakentaa jotain itsellemme tai suurempaa tarkoitusta varten.
Suosittelenkin, että jokainen täällä oleva mies löytäisi päämäärän, -
jota kohti työskennellä jatkuvasti.
Ehkä ajattelet, että ne ajat ovat sinulta jo ohi. Jos ajattelet niin, -
et ole ymmärtänyt asiaa kunnolla, koska olemme luotuja rakentamaan -
jokaisessa elämänvaiheessa. Voit elää rakentajana.
Voit rakentaa ihmisiä, lapsenlapsiasi tai mitä vain Jeesuksen nimessä.
Mitä siis rakennat? Tuntuuko sinusta, että menet elämässä eteenpäin?
Toki elämässä on takaiskuja, mutta elämään tulee vauhtia, -
jos asettaa itselleen tavoitteita. Ajatus siitä, että rakentaa jotain, -
voi tuottaa suurta tyydytystä miehen elämään, -
joka voi joskus tuntua kovin tyhjältä.
Suurinta on rakentaa jotain, joka auttaa muita kasvamaan, -
jotain, jolla on iankaikkista merkitystä. Monesti se, -
onko asialla oikeasti merkitystä, riippuu siitä, miksi rakennat sitä.
Jos haluat rakentaa Jumalan valta- kuntaa ja olla siunauksena muille, -
sillä, mitä nyt rakennat, on iankaikkista merkitystä.
Meidän tulisi rakentaa jotain, joka tuottaa meille tyydytyksen.
Jumala ei halua sinun elävän tyhjää tai merkityksettömän tuntuista elämää.
Elämän pitäisi olla muutakin kuin syömistä, nukkumista ja työtä.
Olipa tilanteesi mikä tahansa, usko, että voit saada enemmänkin.
Sitoudu rakentamaan käsillä olevia projekteja. Ne voivat olla -
konkreettisia tai hengellisiä, kunhan ne pitävät sinut elämässä kiinni.
Kuten sanoin, kaiken, minkä voi rakentaa, voi myös tuhota ja pilata.
Sen näkee valitettavasti usein myös läheistemme elämästä.
Tai ehkä omassakin elämässäsi jokin rakentamasi asia -
on tuhoutunut tai hajonnut, ehkä omien typerien päätöstesi takia.
Kuule, mitä Raamattu sanoo jakeessa Snl. 14:1 -
"Vaimojen viisaus talon rakentaa, mutta hulluus sen omin käsin purkaa."
Tässä ei välttämättä puhuta naisista, vaan viisaudesta ja hulluudesta, -
joita kuvataan naisen hahmossa. Viisaus siis rakentaa talon -
ja hulluus purkaa sen. Message- käännös sanoo sen selvemmin: -
"Rouva viisaus rakentaa ihanan kodin, herra hulluus tulee ja hajottaa sen -
tiili tiileltä." Otan tämän esiin, koska siinä ei puhuta naisista, -
vaan sinusta ja minusta, hulluudesta ja viisaudesta.
Jokaisen tulisi varmistua siitä, että hänen uskonsa on tarpeeksi luja -
ja että hän rakentaa jotain, vaikkei aina edistyisikään kovin nopeasti.
Toivon, ettemme ole miehiä, jotka tekevät sellaisia valintoja, -
jotka rakentamisen sijaan tuhoavat elämäämme. Jeesus sanoi, -
että jotkut rakentavat talonsa kalliolle eli hyvälle perustalle, -
toiset taas rakentavat hiekalle. Mille perustalle rakennat tänään?
Rakennatko varmalle kalliolle? Vertaus on jakeissa Matt. 7:24―27.
Se on perinteinen pyhäkoulukertomus, josta on tehty lastenlaulukin.
"Sentähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi. Ja rankkasade lankesi, -
ja virrat tulvivat, ja tuulet puhalsivat ja syöksyivät sitä huonetta vastaan, -
mutta se ei sortunut, sillä se oli kalliolle perustettu."
Jos rakennat elämäsi oikealle perus- talle, se kestää kaikissa haasteissa.
"Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen, joka huoneensa hiekalle rakensi.
Ja rankkasade lankesi, ja virrat tulvivat, ja tuulet puhalsivat -
ja syöksähtivät sitä huonetta vastaan, ja se sortui".
On surullista nähdä elämän menevän pilalle väärän perustan takia.
Jokaisella meistä on tilaisuus rakentaa elämämme kalliolle.
Vaikka olisit rakentanut väärälle perustalle ja saanut katua sitä, -
niin kauan kuin on elämää, on toivoa. Raamatun mukaan Jumala toimii -
viimeisinä päivinä nopeasti. Vaikka olisit 55- tai 75-vuotias, -
ei ole vieläkään liian myöhäistä alkaa rakentaa oikealle perustalle.
Niin kauan kuin on elämää, on toivoa.
Elämä koostuu rakennuspalikoista.
Periaatteet ovat esimerkkejä noista elämän rakennuspalikoista.
Periaatteet määrittelevät sitä, kuinka elän elämääni.
Ne ovat asioita, joiden uskon määrittelevän käytöstäni.
Jos haluat rakentaa elämääsi, tarvitset periaatteita ja moraalia.
Moraalini määrittää sen, mikä minusta on oikein ja mikä väärin.
Arvot ovat asioita, joita pidämme tärkeinä.
Perhe ja seurakunta voivat olla sinulle tärkeitä arvoja.
Suhde Jumalaan ja Jumalan palveleminen voi olla sinulle tärkeää.
Meille tärkeät asiat ovat arvojamme. Myös liike-elämässä tarvitaan arvoja.
Viisailla liikemiehillä on selkeät arvot, ja ne ohjaavat heidän työtään, -
koska he ovat jo selvittäneet, mikä heille on tärkeää.
Tuollaiset palikat rakentavat elämääsi. Etiikkani määrittää säännöt, -
joiden mukaan elän. Teen asioita, joita pidän eettisinä.
Jos sinulla ei ole eettisiä sääntöjä, -
huomaat eläväsi sen mukaan, kuinka muut kohtelevat sinua.
Periaatteet, moraali ja arvot rakentavat elämää, -
samoin tärkeysjärjestys. Mikä elämässäsi on etusijalla?
Myös rehellisyys ja suoraselkäisyys on tärkeä asia elämässä.
Se tarkoittaa sitä, että olet sitä, mitä esität ja väität olevasi.
Sitä on rehellisyys, mutta kaikkia näitä asioita -
pitää koossa elämämme selkäranka, joka on vakaumus.
Vakaumus tarkoittaa asiaa, josta olemme vakuuttuneita.
Mistä siis olet vakuuttunut?
Rehellisesti sanottuna periaate ilman vakaumusta on pelkkä toive.
Moraali ilman vakaumusta on pelkkä teoria.
Vakaumus on jotain, johon uskon. Joosua sanoi jakeessa Joos. 24:15 -
"Mutta minä ja minun perheeni palvelemme Herraa."
Hänellä oli selvä vakaumus.
Paavali sanoi: "minä tunnen hänet, johon minä uskon, ja olen varma -
siitä, että hän on voimallinen siihen päivään asti säilyttämään sen, -
mikä minulle on uskottu." Tämä kuvaa hänen vakaumustaan.
Mitä vakaumuksia sinulla on? Jos sinulla ei ole vakaumusta, -
periaatteet, moraali, arvot, tärkeysjärjestykset -
tai edes rehellisyys eivät kestä. Mistä olet vakuuttunut?
Mistä olet syvästi vakuuttunut elämässäsi?
Pietari oli vähän hidas kaveri. Alku oli kyllä hyvä. Hän oli kalassa, -
ja Jeesus käski hänen laskea verkot toiselle puolelle. Saalis oli valtava.
Pietarin ja kavereiden välitön reaktio Jumalan suureen siunaukseen -
oli jättää verkot siihen ja seurata Jeesusta. He olivat vakuuttuneita.
Matteuksen luvussa 16 Pietari läpäisi testin lopullisesti.
Jeesus kysyi, kuka Hän ihmisten mielestä oli. "Olet Messias."
Muilla ei ollut mitään sanottavaa, mutta Pietari tiesi, kuka Jeesus oli.
Kuusi jaetta myöhemmin Pietari ei enää ollutkaan niin vakuuttunut.
Hän vastusteli, kun Jeesus puhui ristiinnaulitsemisestaan, -
ja niinpä Jeesus sanoi hänelle: "Mene pois minun edestäni, saatana".
Sillä hetkellä hänen uskonsa Jeesukseen ei ollut kovin luja.
Ja vaikka Pietari sanoi tietävänsä, että Jeesus oli Messias, -
elävän Jumalan Poika, hän myös kielsi Jeesuksen kolmesti.
Näyttää siltä, ettei Pietarilla aina ollut vahvaa vakaumusta.
Lopulta hänestä tuntui, että usko Jeesukseen oli turhaa, -
ja hän päätti palata kalastajaksi. Osa opetuslapsista tuli mukaan.
Jokainen, joka menettää näkynsä tulevaisuuden suhteen, -
palaa aina menneisyyteensä. Jos meillä ei ole selvää vakaumusta, -
siitä, mitä yritämme rakentaa, ei tulekaan mitään.
Rakentamiseen tarvitaan vakaumusta. Kuinka vahva vakaumuksesi on, -
jos joku kyseenalaistaa sen tai jos kohtaat kiusauksia?
Kaikki kohtaavat kiusauksia. Kestääkö vakaumuksesi ne?
Jos haluat rakentaa jotain kestävää, -
vakaumuksesi on rakennuksesi perusta, ja se auttaa sinua -
rakentamaan Jumalan suunnitelmaa. Ollaan siis vakaumuksen miehiä, -
miehiä, jotka tietävät, keneen ja mihin uskovat.
Syvä vakaumus määrittää arvomme, moraalimme, periaatteemme, -
etiikkamme, tärkeysjärjestyksemme ja jokaisen elämämme osa-alueen.
Valitettavasti jotkut todella suoraselkäiset ihmiset, -
joilla on korkea moraali ja vahva vakaumus, ovat kamalia ihmisiä.
He ovat ilkeitä sormella osoittelijoita, vihaisia ja omavanhurskaita.
Paavali kutsui heitä Message-käännöksen mukaan -
uskonnollisiksi toisten asioihin sekaantujiksi ja koiriksi, -
jotka haukkuvat, mutteivät pure, sekä pilalle ympärileikatuiksi.
Fil. 3:2 "Pysykää erossa noista koirista, jotka vain haukkuvat -
eivätkä pure ja uskonnollisista toisten asioihin sekaantujista.
Heitä kiinnostaa vain ulkokuori, pilalle ympärileikattuja he ovat."
Ei ole surullisempaa näkyä kuin periaatteistaan kiinni pitävä, -
kaikin puolin ilkeä ihminen. Jos haluat rakentaa jotain -
ja jos se, mitä rakennat, alkaa todella edetä, kohtaat vastustajia.
Kohtaat myös pessimistejä, jotka epäilevät kaikkea mahdollista, -
ja realisteja. Vastarannankiiski on yksinkertaisesti ilkeä ihminen.
Pessimisti suhtautuu kaikkeen kielteisesti. Realisti on ihminen, -
joka ei ymmärrä näkyjä eikä unelmia.
Rakentaja tarvitsee vakaumusta ja kaikkia noita asioita, joista puhuin.
Rakennus tarvitsee myös sementtiä.
Siksi sinun tulee rukoilla kuin Daavid: "Anna minulle uusi, vahva henki."
Uskon, että tarvitsemme myös optimistista asennetta, -
näkemystä, joka juontaa juurensa Jumalan mahdollisuuksista.
Kielteisyys ja pessimismi tuhoavat rakennelmamme.
Epäilemme sitäkin, mitä Jumala voi tehdä omassa elämässämme, -
saati sitten muiden elämässä. Ei olla kielteisiä eikä epäileviä.
Surullisin tapaus on realisti. Unelmissa ei ole mitään realistista.
Ei anneta realismin, pessimismin -
tai vastustuksen tuhota kykyämme rakentaa jotain merkittävää, -
vaan päätetään rakentaa Jumalan suunnitelmaa elämäämme.
Vielä yksi asia. Milloin on oikea aika rakentaa?
Raamatun mukaan on aika rakentaa ja aika purkaa.
Milloin on oikea aika rakentaa? Ehkä nyt ei ole oikea aika -
rakentaa elämäsi suurta tavoitetta, vaan ehkä olet jostain syystä -
ajautunut siitä kauemmas. Ehkä sinulla on paljon velkaa, -
joka pidättelee sinua, tai olet toipumassa avioerosta.
Avioero voi aiheuttaa kivun lisäksi myös taloudellisia vaikeuksia.
En tuomitse ketään, mutta avioero ei koskaan koske vain kahta ihmistä.
Ehkä juuri tällä hetkellä -
elämäsi tuntuu olevan lähinnä tuhottu ja raunioina.
Jeremian kirjan luvun 29 jae 11 on ihanan rohkaiseva jae.
Tuota optimistista Vanhan testamentin jaetta lainataan usein.
"Sillä minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; -
minä annan teille tulevaisuuden ja toivon."
Jumala sanoi tämän ihmisille, joiden toivo oli Jerusalemissa.
Heidän unelmansa ja kaikki, mitä he halusivat rakentaa, oli siellä, -
mutta heidät oli viety vastoin tahtoaan kauas sieltä kaupunkiin, -
jossa vallitsivat erilaiset arvot, erilainen moraali, kieli ja kulttuuri.
Heidät oli erotettu siitä, minkä he uskoivat olleen Jumalan suunnitelma.
Ehkä täälläkin on miehiä, jotka on erotettu unelmistaan.
Ehkä teillä on ollut rahavaikeuksia tai ehkä joku on pettänyt teidät.
Olipa syy mikä tahansa, kuulkaa, mitä Herra sanoi israelilaisille.
Vaikkeivät he pystyneet rakentamaan tärkeintä asiaa eli unelmaansa, -
Herra sanoi heille tämän saman luvun jakeessa 4: -
"Näin sanoo Herra Sebaot, Israelin Jumala, kaikille pakkosiirtolaisille, -
jotka minä olen siirtänyt Jerusalemista pois Baabeliin: -
Rakentakaa taloja ja asukaa niissä, -
istuttakaa puutarhoja ja syökää niiden hedelmiä.
Ottakaa itsellenne vaimoja ja siittäkää poikia ja tyttäriä; -
ottakaa pojillenne vaimoja ja naittakaa tyttärenne, että he synnyttäisivät -
poikia ja tyttäriä. Lisääntykää siellä älkääkä vähentykö."
Olipa tilanteesi mikä tahansa, uskon, että se voi parantua.
Jae 7 "Ja harrastakaa sen kaupungin menestystä, -
johon minä olen teidät siirtänyt, ja rukoilkaa sen puolesta Herraa, -
sillä sen menestys on teidän menestyksenne."
Sitten, jakeessa 10, seuraa lupaus.
70 vuoden kuluttua Jumala täyttää heidän unelmansa Jerusalemissa.
Se tulee tapahtumaan. "Sillä minä tunnen ajatukseni, -
jotka minulla on teitä kohtaan, sanoo Herra: rauhan eikä turmion ajatukset; -
minä annan teille tulevaisuuden ja toivon."
Tuo kaikki odotti tulevaisuudessa, mutta nyt oli aika rakentaa.
Eli jatka elämääsi siinä, missä olet, sillä Jumala voi parantaa elämääsi -
siinäkin vaiheessa, jos vain jatkat rakentamista. En tiedä tilannettasi, -
mutta jos alat vihaisena taistella sitä vastaan, -
tämä elämäsi vaihe tulee vain olemaan täynnä häiriötekijöitä.
Etsi sen paikan menestystä, jossa olet, niin menestyt itsekin.
Jatka rakentamista, istuttamista ja elämistä. Kulje eteenpäin, -
vaikka nykytilanteesi tuntuisi turhauttavalta ja eristyneeltä.
Mitä tahansa edessäsi on, sitoudu projekteihin ja rakentamiseen.
Jatka kasvua ja usko siihen, että Jumala antaa tilaisuuksia.
Hän on tarpeeksi iso pitämään sinut oikealla kurssilla pääasiasi suhteen.
Mitä siis rakennat? Minkä projektin parissa puuhailet? Mihin uskot?
Uskotko siihen, että hyvä vauhti jatkuu -
ja että edessä on aina jotain suurempaa ja parempaa?
Elämä on liian lyhyt siihen, että uskoisit kaiken olevan jo ohi.
Lopetan jakeeseen Apt. 2:17, jossa on lainaus Joelin kirjasta.
Siinä puhutaan vanhoista ja nuorista miehistä: -
"...nuorukaisenne näkyjä näkevät, ja vanhuksenne unia uneksuvat."
Niin kauan kuin vanhat ihmiset unelmoivat, -
he auttavat nuoria ja lapsiaan pitämään yllä näkyä tulevasta.
Jatketaan aina rakentamista, unelmoimista ja uskomista.
Olimmepa missä tilanteessa tahansa, jatketaan elämää ja etsitään -
sen vaiheen menestystä, niin Jumala voi tehdä suuria.
Niin kuin kevään kukat nousevat ja puutarha kukoistaa, -
niin Jumala tuo vanhurskauden täyteen kukoistukseensa.
Mutta on täydellinen ääni, -
joka odottaa melun yläpuolella
Jeesus, olet ainoa vaihtoehtoni, kun valot kirkuvat
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
On voimallista kun miehet ylistävät Jumalaa.
Näkemämme opetus oli vuotuisesta miesten konferenssistamme.
Puhuin miehistä ,mutta meidät kaikki on luotu rakentamaan -
nähdäksemme Jumalan lupausten toteutuvan, -
tavoittelemaan sitä, mitä Jumala on meitä varten varannut.
Rukoilen, että Jumala saisi rakentaa sydäntäsi ja elämääsi, -
ja että tekisimme kaiken Jumalan tahdon mukaan.
Siunausta. Muista, että paras on vielä edessä.
Ja jos se korottaa Sinua lisää, palakoon kaipuusi minussa
Laulamme: Nimesi on arvollinen
Ja heitän heikkouteni -
Sinun suuruuteesi, -
jos tämä murtunut sydän on kaikki, mitä haluat
Laulakaa: -
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Olet kaiken ylistyksen arvoinen
Suomennos: Anni Lähteenmäki